
(It-tip ta’ proċedura jiddependi mill-bażi legali proposta mill-abbozz ta’ att.)







	Emendi għal abbozz ta’ att

	Emendi tal-Parlament f’żewġ kolonni

It-tħassir huwa indikat permezz tat-tipa korsiva u grassa fil-kolonna tax-xellug. Is-sostituzzjoni hija indikata permezz tat-tipa korsiva u grassa fiż-żewġ kolonni. It-test ġdid huwa indikat permezz tat-tipa korsiva u grassa fil-kolonna tal-lemin.

L-ewwel u t-tieni linji tal-intestatura ta’ kull emenda jidentifikaw il-parti tat-test ikkonċernata fl-abbozz ta’ att inkwistjoni. Meta emenda tirrigwarda att eżistenti, li l-abbozz ta’ att ikollu l-ħsieb li jemenda, l-intestatura jkun fiha wkoll it-tielet u r-raba’ linji li jidentifikaw rispettivament l-att eżistenti u d-dispożizzjoni kkonċernata f’dak l-att.

Emendi tal-Parlament li jieħdu l-forma ta’ test konsolidat

Il-partijiet ġodda tat-test huma indikati permezz tat-tipa korsiva u grassa. Il-partijiet imħassra tat-test huma indikati permezz tas-simbolu ▌ jew huma ingassati. Is-sostituzzjoni tintwera billi jiġi indikat permezz tat-tipa korsiva u grassa t-test il-ġdid u billi jitħassar jew jiġi ingassat it-test sostitwit. 
Bħala eċċezzjoni, it-tibdil ta’ natura strettament teknika magħmul mis-servizzi fil-preparazzjoni tat-test finali mhuwiex indikat.

ABBOZZ TA’ RIŻOLUZZJONI LEĠIŻLATTIVA TAL-PARLAMENT EWROPEW
dwar il-proposta għal Direttiva tal-Kunsill li temenda d-Direttiva (UE) 2015/637 dwar il-miżuri ta’ koordinazzjoni u kooperazzjoni biex tiġi ffaċilitata l-protezzjoni konsulari għal ċittadini mhux rappreżentati tal-Unjoni f’pajjiżi terzi u d-Direttiva (UE) 2019/997 li tistabbilixxi Dokument Provviżorju tal-Ivvjaġġar tal-UE
(COM(2023)0930 – C10‑0027/2026 – 2023/0441(CNS))
(Proċedura leġiżlattiva speċjali – konsultazzjoni)
Il-Parlament Ewropew,
–	wara li kkunsidra l-abbozz tal-Kunsill (05760/2026),
–	wara li kkunsidra l-Artikolu 23(2) tat-Trattat dwar il-Funzjonament tal-Unjoni Ewropea, skont liema artikolu ġie kkonsultat mill-Kunsill (C10‑0027/2026),
–	wara li kkunsidra l-Artikolu 84 tar-Regoli ta’ Proċedura tiegħu,
–	wara li kkunsidra l-opinjoni tal-Kumitat għall-Affarijiet Barranin,
–	wara li kkunsidra r-rapport tal-Kumitat għal-Libertajiet Ċivili, il-Ġustizzja u l-Intern (A10‑0000/2026),
1.	Japprova l-proposta tal-Kummissjoni kif emendata;
2.	Jistieden lill-Kummissjoni timmodifika l-proposta tagħha konsegwentement, skont l-Artikolu 293(2) tat-Trattat dwar il-Funzjonament tal-Unjoni Ewropea;
3.	Jistieden lill-Kunsill jinfurmah jekk ikollu l-ħsieb li jitbiegħed mit-test approvat mill-Parlament;
4.	Jitlob lill-Kunsill jerġa’ jikkonsultah jekk ikollu l-ħsieb li jemenda l-proposta tal-Kummissjoni b’mod sustanzjali;
5.	Jagħti istruzzjonijiet lill-President tiegħu biex tgħaddi l-pożizzjoni tal-Parlament lill-Kunsill, lill-Kummissjoni u lill-parlamenti nazzjonali.

<RepeatBlock-Amend><Amend>Emenda		<NumAm>1</NumAm>
<DocAmend>Proposta għal direttiva</DocAmend>
<Article>Premessa 2</Article>
	

	Test propost mill-Kunsill
	Emenda

	(2)	Il-kriżijiet li jirriżultaw f’talbiet għall-protezzjoni konsulari minn ċittadini mhux rappreżentati qegħdin jiżdiedu fl-għadd u fl-iskala tagħhom. B’riżultat tat-tagħlimiet minn dawk l-esperjenzi, u sabiex jiġu ssimplifikati l-proċeduri għaċ-ċittadini mhux rappreżentati u għall-awtoritajiet konsulari, ir-regoli u l-proċeduri tad-Direttiva (UE) 2015/637 jenħtieġ li jiġu aġġornati u ssimplifikati sabiex tittejjeb l-effettività tal-għoti ta’ protezzjoni konsulari liċ-ċittadini mhux rappreżentati tal-Unjoni, b’mod partikolari f’sitwazzjonijiet ta’ kriżi. Jenħtieġ li jsir l-aħjar użu mir-riżorsi disponibbli fil-livell tal-Istati Membri u tal-Unjoni, kemm lokalment f’pajjiżi terzi kif ukoll fil-livell kapitali.
	(2)	Il-kriżijiet ta’ kull tip li jirriżultaw f’talbiet għall-protezzjoni konsulari minn ċittadini mhux rappreżentati qegħdin jiżdiedu fl-għadd u fl-iskala tagħhom, u li jaffettwaw direttament liċ-ċittadini tal-Unjoni li jgħixu b’mod permanenti jew temporanjament preżenti barra mill-pajjiż. 


Or. <Original>{EN}en</Original>
</Amend>
<Amend>Emenda		<NumAm>2</NumAm>
<DocAmend>Proposta għal direttiva</DocAmend>
<Article>Premessa 2a (ġdida)</Article>
	

	Test propost mill-Kunsill
	Emenda

	
	(2a)	Abbażi tal-eżempji reċenti ta’ ġestjoni b’suċċess ta’ kriżijiet u emerġenzi mill-Istati Membri, rappreżentati jew le, bl-appoġġ tad-delegazzjonijiet tal-Unjoni, tal-Mekkaniżmu tal-Unjoni għall-Protezzjoni Ċivili u ta’ korpi oħra tal-Unjoni, id-Direttiva (UE) 2015/637 trid tiġi aġġornata sabiex tirrifletti u tagħti l-bażi ġuridika meħtieġa lill-għodod ta’ koordinazzjoni li ġew introdotti b’mod effettiv mid-dħul fis-seħħ tagħha u l-ħtiġijiet li nqalgħu minn dak iż-żmien ’l hawn. 


Or. <Original>{EN}en</Original>
</Amend>
<Amend>Emenda		<NumAm>3</NumAm>
<DocAmend>Proposta għal direttiva</DocAmend>
<Article>Premessa 2b (ġdida)</Article>
	

	Test propost mill-Kunsill
	Emenda

	
	(2b)	Bil-għan li jiġu ssimplifikati l-proċeduri għaċ-ċittadini mhux rappreżentati u għall-awtoritajiet konsulari, biex tittejjeb l-effettività tal-għoti ta’ protezzjoni konsulari, b’mod partikolari f’sitwazzjonijiet ta’ kriżi, u biex jissaħħu l-kapaċitajiet ta’ rispons tal-Unjoni Ewropea, ir-regoli u l-proċeduri tad-Direttiva (UE) 2015/637 jenħtieġ li jiġu aġġornati u ssimplifikati wkoll. Jenħtieġ li jsir l-aħjar użu mir-riżorsi disponibbli fil-livell tal-Istati Membri u tal-Unjoni, kemm lokalment f’pajjiżi terzi kif ukoll fil-livell kapitali.


Or. <Original>{EN}en</Original>
</Amend>
<Amend>Emenda		<NumAm>4</NumAm>
<DocAmend>Proposta għal direttiva</DocAmend>
<Article>Premessa 3a (ġdida)</Article>
	

	Test propost mill-Kunsill
	Emenda

	
	(3a)	Kemm jekk b’riżultat tal-eżekuzzjoni ta’ tali arranġamenti u ta’ oqfsa ta’ tħejjija konġunti, kif ukoll jekk le, l-Istati Membri u d-delegazzjonijiet tal-Unjoni, li jaġixxu fuq talba u f’isem Stat Membru, jenħtieġ li jagħmlu ħilithom biex jawtomatizzaw kemm jista’ jkun l-identifikazzjoni taċ-ċittadini mhux rappreżentati, permezz tal-użu ta’ kriterji li jiżguraw li t-tul tal-proċess ta’ identifikazzjoni qatt ma jostakola l-għoti ta’ protezzjoni. Perjodu ta’ 48 siegħa biex ċittadin jilħaq jew jintlaħaq b’mod sikur mill-ambaxxata jew mill-konsulat tal-Istat Membru tan-nazzjonalità tiegħu, jew anqas jekk iċ-ċirkostanzi lokali jagħmlu dan il-kuntatt mhux sikur jew impossibbli għaċ-ċittadin, jenħtieġ li għalhekk jiġi applikat biex jiġu identifikati b’mod effiċjenti ċ-ċittadini mhux rappreżentati tal-Unjoni.


Or. <Original>{EN}en</Original>
</Amend>
<Amend>Emenda		<NumAm>5</NumAm>
<DocAmend>Proposta għal direttiva</DocAmend>
<Article>Premessa 8</Article>
	

	Test propost mill-Kunsill
	Emenda

	(8)	Sabiex tiġi żgurata l-effettività tad-dritt għall-protezzjoni konsulari stabbilit fl-Artikolu 20(2), il-punt (c), TFUE, u b’mod partikolari biex tiġi żgurata t-tħejjija rigward kriżijiet konsulari possibbli li jirrikjedu l-għoti ta’ assistenza liċ-ċittadini mhux rappreżentati, il-kooperazzjoni konsulari lokali fost l-Istati Membri f’pajjiżi terzi, appoġġata mid-delegazzjonijiet tal-Unjoni, jenħtieġ li tinkludi skambji dwar kwistjonijiet rilevanti għal dawn iċ-ċittadini, inkluż l-istabbiliment ta’ oqfsa ta’ kontinġenza konsulari konġunti u l-organizzazzjoni ta’ eżerċizzji konsulari. F’dan il-kuntest, jista’ jkun partikolarment rilevanti li l-awtoritajiet konsulari tal-Istati Membri mhux rappreżentati jiġu inklużi f’din il-kooperazzjoni konsulari lokali meta jkunu qed jiġu kkoordinati t-tħejjija u r-rispons konsulari għall-kriżijiet. Dawn l-iskambji jistgħu jsiru fil-kuntest ta’ strutturi ta’ kooperazzjoni konsulari lokali eżistenti flimkien ma’ skambji bejn l-Istati Membri, fl-eżerċizzju tal-kompetenza tagħhom, dwar kwistjonijiet konsulari jew lokali oħra.
	(8)	Sabiex tiġi żgurata l-effettività tad-dritt għall-protezzjoni konsulari stabbilit fl-Artikolu 20(2), il-punt (c), TFUE, u b’mod partikolari biex tiġi żgurata t-tħejjija rigward kriżijiet konsulari possibbli li jirrikjedu l-għoti ta’ assistenza liċ-ċittadini mhux rappreżentati, il-kooperazzjoni konsulari lokali fost l-Istati Membri f’pajjiżi terzi, appoġġata mid-delegazzjonijiet tal-Unjoni, jenħtieġ li tinkludi skambji dwar kwistjonijiet rilevanti għal dawn iċ-ċittadini, inkluż l-istabbiliment ta’ oqfsa ta’ kontinġenza konsulari konġunti. Tali oqfsa jenħtieġ li dejjem jinkludu mekkaniżmi jew arranġamenti operazzjonali u jiġu ttestjati mill-inqas fuq bażi annwali billi jiġu organizzati eżerċizzji konsulari. F’dan il-kuntest, jista’ jkun partikolarment rilevanti li l-awtoritajiet konsulari tal-Istati Membri mhux rappreżentati jiġu inklużi f’din il-kooperazzjoni konsulari lokali meta jkunu qed jiġu kkoordinati t-tħejjija u r-rispons konsulari għall-kriżijiet. Dawn l-iskambji jistgħu jsiru fil-kuntest ta’ strutturi ta’ kooperazzjoni konsulari lokali eżistenti flimkien ma’ skambji bejn l-Istati Membri, fl-eżerċizzju tal-kompetenza tagħhom, dwar kwistjonijiet konsulari jew lokali oħra.


Or. <Original>{EN}en</Original>
</Amend>
<Amend>Emenda		<NumAm>6</NumAm>
<DocAmend>Proposta għal direttiva</DocAmend>
<Article>Premessa 12</Article>
	

	Test propost mill-Kunsill
	Emenda

	(12)	Fil-kuntest tal-kooperazzjoni konsulari lokali, jenħtieġ li l-oqfsa ta’ kontinġenza konsulari konġunti jiġu rieżaminati regolarment, u aġġornati jekk ikun meħtieġ, b’mod partikolari abbażi tas-sejbiet tal-eżerċizzji konsulari. L-oqfsa ta’ kontinġenza konsulari konġunti jista’ jkun fihom ukoll arranġamenti speċifiċi relatati mar-rwoli tal-Istati Membri, bħad-deċiżjoni ta’ grupp ta’ Stati Membri li jsaħħu l-kooperazzjoni tagħhom għall-finijiet ta’ tħejjija jew rispons għall-kriżijiet biex tiġi żgurata l-koordinazzjoni effettiva tal-assistenza konsulari. Fl-istess ħin, jenħtieġ li l-oqfsa ta’ kontinġenza konsulari konġunti ma jinftiehmux li qed jissostitwixxu l-pjanijiet nazzjonali eżistenti tal-Istati Membri għall-kriżijiet jew li qed jaffettwaw ir-responsabbiltà tagħhom li jipprovdu għajnuna konsulari lin-nazzjonali tagħhom stess.
	(12)	Fil-kuntest tal-kooperazzjoni konsulari lokali, jenħtieġ li l-oqfsa ta’ kontinġenza konsulari konġunti jiġu rieżaminati ta’ sikwit daqs kemm jirrikjedu ċ-ċirkostanzi lokali u, fi kwalunkwe każ, tal-anqas fuq bażi annwali, abbażi tas-sejbiet tal-eżerċizzji konsulari annwali. L-oqfsa ta’ kontinġenza konsulari konġunti jista’ jkun fihom ukoll arranġamenti speċifiċi relatati mar-rwoli tal-Istati Membri, bħad-deċiżjoni ta’ grupp ta’ Stati Membri li jsaħħu l-kooperazzjoni tagħhom għall-finijiet ta’ tħejjija jew rispons għall-kriżijiet biex tiġi żgurata l-koordinazzjoni effettiva tal-assistenza konsulari. Fl-istess ħin, jenħtieġ li l-oqfsa ta’ kontinġenza konsulari konġunti ma jinftiehmux li qed jissostitwixxu l-pjanijiet nazzjonali eżistenti tal-Istati Membri għall-kriżijiet jew li qed jaffettwaw ir-responsabbiltà tagħhom li jipprovdu għajnuna konsulari lin-nazzjonali tagħhom stess.


Or. <Original>{EN}en</Original>
</Amend>
<Amend>Emenda		<NumAm>7</NumAm>
<DocAmend>Proposta għal direttiva</DocAmend>
<Article>Premessa 13</Article>
	

	Test propost mill-Kunsill
	Emenda

	(13)	Il-pariri dwar l-ivvjaġġar, jiġifieri, l-informazzjoni maħruġa mill-Istati Membri dwar is-sikurezza relattiva tal-ivvjaġġar lejn pajjiżi terzi speċifiċi, jippermettu lill-vjaġġaturi jieħdu deċiżjoni infurmata dwar destinazzjoni partikolari tal-ivvjaġġar, inkluż pajjiżi terzi fejn l-Istat Membru tan-nazzjonalità tagħhom ma jkunx rappreżentat. Filwaqt li l-ħruġ ta’ pariri dwar l-ivvjaġġar huwa r-responsabbiltà tal-Istati Membri, huwa utli li dawn jiskambjaw informazzjoni dwar dak is-suġġett, b’mod partikolari fil-kuntest ta’ sitwazzjonijiet ta’ kriżi, biex itejbu l-informazzjoni pprovduta liċ-ċittadini mhux rappreżentati. Għal dan il-għan, jenħtieġ li s-SEAE jappoġġa l-iskambji ta’ din l-informazzjoni bejn l-Istati Membri, b’mod partikolari permezz tas-sit tal-internet sigur tiegħu (Consular OnLine, jew “CoOL”). Dawn l-iskambji jistgħu jkunu bbażati fuq struttura komuni tal-livelli ta’ riskju indikati fil-pariri dwar l-ivvjaġġar.
	(13)	Il-pariri dwar l-ivvjaġġar, jiġifieri, l-informazzjoni maħruġa mill-Istati Membri dwar is-sikurezza relattiva tal-ivvjaġġar lejn pajjiżi terzi speċifiċi, jippermettu lill-vjaġġaturi jieħdu deċiżjoni infurmata dwar destinazzjoni partikolari tal-ivvjaġġar, inkluż pajjiżi terzi fejn l-Istat Membru tan-nazzjonalità tagħhom ma jkunx rappreżentat. Sabiex tittejjeb l-informazzjoni pprovduta liċ-ċittadini mhux rappreżentati u filwaqt li l-ħruġ ta’ pariri dwar l-ivvjaġġar huwa r-responsabbiltà tal-Istati Membri, huwa utli li dawn jiskambjaw informazzjoni aġġornata u kollettivament ifittxu li jipprovdu informazzjoni konsistenti fil-mezzi ta’ komunikazzjoni eżistenti, b’mod partikolari fil-kuntest ta’ sitwazzjonijiet ta’ kriżi. Iċ-ċittadini jistgħu jiġu offruti wkoll mill-Istat Membru tan-nazzjonalità tagħhom il-possibbiltà li jirreġistraw il-vjaġġi tagħhom lejn pajjiżi terzi jew ir-residenza tagħhom fihom. Għal dan il-għan, jenħtieġ li s-SEAE jappoġġa l-iskambji ta’ din l-informazzjoni bejn l-Istati Membri, b’mod partikolari permezz tas-sistemi tal-IT. Dawn l-iskambji jistgħu jkunu bbażati fuq struttura komuni tal-livelli ta’ riskju indikati fil-pariri dwar l-ivvjaġġar.


Or. <Original>{EN}en</Original>
</Amend>
<Amend>Emenda		<NumAm>8</NumAm>
<DocAmend>Proposta għal direttiva</DocAmend>
<Article>Premessa 21a</Article>
	

	Test propost mill-Kunsill
	Emenda

	(21a)	Il-protezzjoni konsulari mogħtija lil ċittadin mhux rappreżentat tista’, f’ċerti każijiet, bħall-arrest, id-detenzjoni, il-fatt li wieħed ikun vittma ta’ reat serju, inċident serju jew mard serju, tinvolvi kostijiet tal-ivvjaġġar, kostijiet tal-akkomodazzjoni jew kostijiet tat-traduzzjoni ogħla mis-soltu għall-awtoritajiet diplomatiċi jew konsulari tal-Istat Membru li jassisti. Dawn il-kostijiet jistgħu madankollu, skont iċ-ċirkostanzi, ikunu essenzjali u ġustifikati biex jirreaġixxu b’mod adegwat għall-każ individwali. Fil-kuntest tal-konsultazzjoni prevista fid-Direttiva, jenħtieġ li l-Istat Membru tan-nazzjonalità taċ-ċittadin mhux rappreżentat jiġi infurmat dwar dawn il-kostijiet possibbli. L-Istat Membru li jassisti jenħtieġ li jkun jista’ jitlob rimborż ta’ dawn il-kostijiet ogħla mis-soltu mill-Istat Membru tan-nazzjonalità taċ-ċittadin mhux rappreżentat, inkluż meta s-sitwazzjoni tipprevieni liċ-ċittadin mhux rappreżentat milli jiffirma impenn ta’ ħlas lura. L-Istat Membru tan-nazzjonalità taċ-ċittadin jenħtieġ li jirrimborża lill-Istat Membru li jassisti għall-kostijiet imġarrba. L-Istat Membru li jassisti ma jistax jitlob lill-Istat Membru tan-nazzjonalità taċ-ċittadin mhux rappreżentat jirrimborża dawn il-kostijiet li n-nazzjonali tal-Istat Membru li jassisti ma jkunux meħtieġa jħallsu lura fl-istess sitwazzjoni. L-Istati Membri tan-nazzjonalità ta’ ċittadini mhux rappreżentati ma jistgħux, skont il-prinċipju ta’ nondiskriminazzjoni, jitolbu li ċ-ċittadini tagħhom jirrimborżaw dawn il-kostijiet li n-nazzjonali tal-Istat Membru li jassisti ma jkunux meħtieġa jirrimborżaw.
	(21a)	Il-protezzjoni konsulari mogħtija lil ċittadin mhux rappreżentat tista’, f’ċerti każijiet, bħall-arrest, id-detenzjoni, il-fatt li wieħed ikun vittma ta’ reat serju, inċident serju, mard serju jew, f’każ ta’ emerġenza, ikun jeħtieġ sokkors u ripatrijazzjoni, tinvolvi kostijiet tal-ivvjaġġar, kostijiet tal-akkomodazzjoni jew kostijiet tat-traduzzjoni ogħla mis-soltu għall-awtoritajiet diplomatiċi jew konsulari tal-Istat Membru li jassisti. Dawn il-kostijiet jistgħu madankollu, skont iċ-ċirkostanzi, ikunu essenzjali u ġustifikati biex jirreaġixxu b’mod adegwat għall-każ individwali. Fil-kuntest tal-konsultazzjoni prevista fid-Direttiva, jenħtieġ li l-Istat Membru tan-nazzjonalità taċ-ċittadin mhux rappreżentat jiġi infurmat dwar dawn il-kostijiet possibbli. L-Istat Membru li jassisti jenħtieġ li jkun jista’ jitlob rimborż ta’ dawn il-kostijiet ogħla mis-soltu mill-Istat Membru tan-nazzjonalità taċ-ċittadin mhux rappreżentat, inkluż meta s-sitwazzjoni tipprevieni liċ-ċittadin mhux rappreżentat milli jiffirma impenn ta’ ħlas lura. L-Istat Membru tan-nazzjonalità taċ-ċittadin jenħtieġ li jirrimborża lill-Istat Membru li jassisti għall-kostijiet imġarrba. L-Istat Membru li jassisti ma jistax jitlob lill-Istat Membru tan-nazzjonalità taċ-ċittadin mhux rappreżentat jirrimborża dawn il-kostijiet li n-nazzjonali tal-Istat Membru li jassisti ma jkunux meħtieġa jħallsu lura fl-istess sitwazzjoni. L-Istati Membri tan-nazzjonalità ta’ ċittadini mhux rappreżentati ma jistgħux, skont il-prinċipju ta’ nondiskriminazzjoni, jitolbu li ċ-ċittadini tagħhom jirrimborżaw dawn il-kostijiet li n-nazzjonali tal-Istat Membru li jassisti ma jkunux meħtieġa jirrimborżaw.


Or. <Original>{EN}en</Original>
</Amend>
<Amend>Emenda		<NumAm>9</NumAm>
<DocAmend>Proposta għal direttiva</DocAmend>
<Article>Premessa 28</Article>
	

	Test propost mill-Kunsill
	Emenda

	(28)	Minħabba li l-kompiti konsulari jistgħu jvarjaw b’mod sinifikanti, u jkopru sitwazzjonijiet sensittivi bħall-arrest, il-priġunerija, il-korriment jew li persuna tkun vittma ta’ reat, huwa meħtieġ li jiġi żgurat li l-awtoritajiet kompetenti tal-Istati Membri u l-istituzzjonijiet u l-korpi rilevanti tal-Unjoni jkollhom aċċess għall-informazzjoni kollha meħtieġa u jkunu jistgħu jiskambjaw din l-informazzjoni, inkluż data personali, li tkun meħtieġa biex tipprovdi protezzjoni konsulari liċ-ċittadini tal-Unjoni. F’dak il-kuntest, l-awtoritajiet kompetenti tal-Istati Membri u, fejn jipprovdu appoġġ, l-istituzzjonijiet u l-korpi tal-Unjoni jenħtieġ li jkunu intitolati li jipproċessaw kategoriji speċjali ta’ data personali, meta dan ikun strettament meħtieġ biex tiġi pprovduta protezzjoni konsulari lill-persuna kkonċernata. Dan jenħtieġ li jkopri d-data dwar is-saħħa, li jista’ jkollha bżonn tiġi pproċessata sabiex tiġi pprovduta protezzjoni konsulari lil ċittadin mhux rappreżentat li jkun weġġa’ serjament jew marad serjament. L-immaġnijiet tal-wiċċ tal-persuni jeħtieġ li jiġu pproċessati b’mod partikolari f’każijiet meta għandu jinħareġ Dokument Proviżorju tal-Ivvjaġġar tal-UE. L-għoti ta’ għajnuna lil ċittadin mhux rappreżentat, inkluż fid-difiża ta’ talbiet legali, jista’ wkoll jirrikjedi b’mod eċċezzjonali l-ipproċessar ta’ data personali li tiżvela oriġini razzjali jew etnika, opinjonijiet politiċi, twemmin reliġjuż jew filosofiku, jew sħubija fi trade union, jew data dwar l-orjentazzjoni sesswali. F’ċerti każijiet, l-għoti ta’ għajnuna konsulari jista’ jirrikjedi wkoll l-ipproċessar ta’ data ġenetika, bħal meta tingħata għajnuna fil-kuntest ta’ inċidenti serji li jeħtieġu l-identifikazzjoni unika ta’ persuna inabilitata jew fil-kuntest tad-determinazzjoni tal-paternità. Fl-aħħar nett, il-każijiet konsulari marbuta mal-arrest jew mad-detenzjoni x’aktarx jirrikjedu li l-awtoritajiet kompetenti jipproċessaw data personali relatata ma’ kundanni u reati kriminali.
	(28)	Minħabba li l-kompiti konsulari jistgħu jvarjaw b’mod sinifikanti fil-kamp ta’ applikazzjoni tagħhom skont il-kuntest lokali jew il-ħtiġijiet individwali taċ-ċittadini tal-Unjoni, u jkopru sitwazzjonijiet sensittivi bħall-arrest, il-priġunerija, il-korriment jew li persuna tkun vittma ta’ reat, huwa meħtieġ li jiġi żgurat li l-awtoritajiet kompetenti tal-Istati Membri u l-istituzzjonijiet u l-korpi rilevanti tal-Unjoni jkollhom aċċess għal kategoriji speċjali tad-data personali u jkunu jistgħu jipproċessawha u jiskambjawha u jkunu jistgħu jiskambjaw l-informazzjoni kollha meħtieġa, meta dan ikun strettament meħtieġ biex tiġi pprovduta protezzjoni konsulari lill-persuna kkonċernata u jkun ta’ interess pubbliku jew ta’ interess vitali għas-suġġett tad-data kif speċifikat fl-Artikolu 9 tar-Regolament (UE) 2016/697 u l-Artikolu 10 tar-Regolament (UE) 2018/1725. L-immaġnijiet tal-wiċċ tal-persuni jridu jiġu pproċessati b’mod partikolari f’każijiet meta jkun irid jinħareġ Dokument Provviżorju tal-Ivvjaġġar tal-UE. Fl-aħħar nett, il-każijiet konsulari marbuta mal-arrest jew mad-detenzjoni jistgħu jirrikjedu li l-awtoritajiet kompetenti jipproċessaw data personali relatata ma’ kundanni u reati kriminali.


Or. <Original>{EN}en</Original>
</Amend>
<Amend>Emenda		<NumAm>10</NumAm>
<DocAmend>Proposta għal direttiva</DocAmend>
<Article>Premessa 30</Article>
	

	Test propost mill-Kunsill
	Emenda

	(30)	Meta l-għoti ta’ protezzjoni konsulari jkun jeħtieġ it-trasferiment ta’ data personali taċ-ċittadini tal-Unjoni lil pajjiżi terzi jew organizzazzjonijiet internazzjonali, bħan-Nazzjonijiet Uniti, li jkunu qegħdin jikkollaboraw fil-miżuri ta’ rispons għall-kriżijiet, dawn it-trasferimenti jenħtieġ li jikkonformaw mal-Kapitolu V tar-Regolament (UE) 2016/679 u mal-Kapitolu V tar-Regolament (UE) 2018/1725.
	(30)	It-trasferiment ta’ data personali taċ-ċittadini tal-Unjoni lejn pajjiżi terzi jew organizzazzjonijiet internazzjonali, bħan-Nazzjonijiet Uniti, jenħtieġ li jiġi eżerċitat bl-akbar kawtela u biss jekk tali kollaborazzjoni tkun ta’ importanza diretta għall-għoti ta’ protezzjoni konsulari. Dawn it-trasferimenti jenħtieġ li dejjem jikkonformaw mal-Kapitolu V tar-Regolament (UE) 2016/679 u mal-Kapitolu V tar-Regolament (UE) 2018/1725.


Or. <Original>{EN}en</Original>
</Amend>
<Amend>Emenda		<NumAm>11</NumAm>
<DocAmend>Proposta għal direttiva</DocAmend>
<Article>Premessa 31</Article>
	

	Test propost mill-Kunsill
	Emenda

	(31)	Id-data personali miġbura mill-Istati Membri li jassistu, l-Istati Membri tan-nazzjonalità jew l-istituzzjonijiet u l-korpi tal-Unjoni jenħtieġ li tinżamm biss sakemm ikun meħtieġ biex jitwettqu l-kompiti previsti minn din id-Direttiva. Meta d-data personali tikkonċerna d-dettalji ta’ kuntatt tal-uffiċjali pubbliċi bħal konsli onorarji, id-data personali jenħtieġ li tinżamm sakemm il-persuna tibqa’ l-kuntatt rilevanti. Jenħtieġ li t-tħassir ta’ data personali tal-applikanti ma jaffettwax il-kapaċità tal-Istati Membri li jimmonitorjaw l-applikazzjoni ta’ din id-Direttiva.
	(31)	Id-data personali miġbura mill-Istati Membri li jassistu, l-Istati Membri tan-nazzjonalità jew l-istituzzjonijiet u l-korpi tal-Unjoni jenħtieġ li tinżamm biss sakemm ikun meħtieġ biex jitwettqu l-kompiti previsti minn din id-Direttiva. B’mod partikolari, sakemm ma jkunx meħtieġ li tinżamm sabiex jiġu appoġġati t-talbiet legali taċ-ċittadini jew jiġu ttrattati r-rimborżi posterjuri tal-protezzjoni konsulari pprovduta, jenħtieġ li d-data personali ma tinżammx għal aktar żmien minn dak li kien meħtieġ biex jiġu pprovduti t-tipi differenti ta’ assistenza. Meta d-data personali tikkonċerna d-dettalji ta’ kuntatt tal-uffiċjali pubbliċi bħal konsli onorarji, id-data personali jenħtieġ li tinżamm sakemm il-persuna tibqa’ l-kuntatt rilevanti. Jenħtieġ li t-tħassir ta’ data personali tal-applikanti ma jaffettwax il-kapaċità tal-Istati Membri li jimmonitorjaw l-applikazzjoni ta’ din id-Direttiva.


Or. <Original>{EN}en</Original>
</Amend>
<Amend>Emenda		<NumAm>12</NumAm>
<DocAmend>Proposta għal direttiva</DocAmend>
<Article>Artikolu 1 – paragrafu 1 – punt 1</Article>
<DocAmend2>Direttiva (UE) 2015/637</DocAmend2>
<Article2>Artikolu 7 – paragrafu 2a (ġdid)</Article2>
	

	Test propost mill-Kunsill
	Emenda

	
	2a.	Fejn teżisti sitwazzjoni ta’ kriżi u fejn jeżisti perjodu ta’ aktar minn 48 siegħa biex iċ-ċittadini jilħqu jew jintlaħqu b’mod sikur mill-ambaxxata jew mill-konsulat tal-Istat Membru tan-nazzjonalità tagħhom, iċ-ċittadini għandhom jitqiesu bħala mhux rappreżentati.

	
	Skont il-partikolaritajiet ta’ kull talba għall-assistenza u jekk iċ-ċirkostanzi lokali joħolqu periklu jew jagħmluha impossibbli għaċ-ċittadini li jilħqu jew jintlaħqu b’mod sikur mill-ambaxxata jew mill-konsulat tal-Istat Membru tan-nazzjonalità tagħhom, il-perjodu ta’ 48 siegħa ma għandux japplika u ċ-ċittadini għandhom jitqiesu bħala mhux rappreżentati.


Or. <Original>{EN}en</Original>
<TitreJust>Ġustifikazzjoni</TitreJust>
Meta tkun teżisti sitwazzjoni ta’ kriżi, il-proċess li jwassal għar-rikonoxximent ta’ ċittadin tal-UE bħala mhux rappreżentat għandu jinżamm sempliċi kemm jista’ jkun: dawn il-kriterji ġenerali se jippermettu lill-Istati Membri u lid-delegazzjonijiet tal-UE jiffukaw fuq l-għoti ta’ protezzjoni liċ-ċittadini tal-UE billi jagħmlu l-proċess ta’ identifikazzjoni biex tiġi stabbilita lista kważi awtomatiku.
</Amend>
<Amend>Emenda		<NumAm>13</NumAm>
<DocAmend>Proposta għal direttiva</DocAmend>
<Article>Artikolu 1 – paragrafu 1 – punt 4</Article>
<DocAmend2>Direttiva (UE) 2015/637</DocAmend2>
<Article2>Artikolu 11 – paragrafu 2a (ġdid)</Article2>
	

	Test propost mill-Kunsill
	Emenda

	
	2a.	Is-SEAE u d-Delegazzjonijiet tal-Unjoni għandhom jiġu allokati r-riżorsi finanzjarji u umani meħtieġa biex ikopru l-kostijiet ġenerali u l-ammont ta’ xogħol amministrattiv orizzontali addizzjonali.


Or. <Original>{EN}en</Original>
</Amend>
<Amend>Emenda		<NumAm>14</NumAm>
<DocAmend>Proposta għal direttiva</DocAmend>
<Article>Artikolu 1 – paragrafu 1 – punt 4</Article>
<DocAmend2>Direttiva (UE) 2015/637</DocAmend2>
<Article2>Artikolu 12 – paragrafu 1 – punt d</Article2>
	

	Test propost mill-Kunsill
	Emenda

	(d)	l-organizzazzjoni ta’ eżerċizzji konsulari konġunti;
	(d)	l-organizzazzjoni ta’ eżerċizzji konsulari konġunti mill-inqas fuq bażi annwali jew kull meta jkun meħtieġ;


Or. <Original>{EN}en</Original>
</Amend>
<Amend>Emenda		<NumAm>15</NumAm>
<DocAmend>Proposta għal direttiva</DocAmend>
<Article>Artikolu 1 – paragrafu 1 – punt 4</Article>
<DocAmend2>Direttiva (UE) 2015/637</DocAmend2>
<Article2>Artikolu 13 – paragrafu 2 – punt ca (ġdid)</Article2>
	

	Test propost mill-Kunsill
	Emenda

	
	(ca)	arranġamenti li jappartjenu għall-appoġġ li għandu jingħata liċ-ċittadini li jiffaċċjaw proċedimenti tal-qorti, f’każijiet urġenti li jeħtieġu attenzjoni immedjata.


Or. <Original>{EN}en</Original>
</Amend>
<Amend>Emenda		<NumAm>16</NumAm>
<DocAmend>Proposta għal direttiva</DocAmend>
<Article>Artikolu 1 – paragrafu 1 – punt 4</Article>
<DocAmend2>Direttiva (UE) 2015/637</DocAmend2>
<Article2>Artikolu 13 – paragrafu 2 – subparagrafu 2</Article2>
	

	Test propost mill-Kunsill
	Emenda

	Il-qafas ta’ kontinġenza konġunt għandu jiġi aġġornat meta jkun meħtieġ sabiex tiġi ffaċilitata l-protezzjoni taċ-ċittadini tal-Unjoni mhux rappreżentati.
	Il-qafas ta’ kontinġenza konġunt għandu jiġi aġġornat ta’ kull sena, jew kull meta jkun meħtieġ fid-dawl taċ-ċirkostanzi lokali sabiex tiġi ffaċilitata l-protezzjoni taċ-ċittadini tal-Unjoni mhux rappreżentati.


Or. <Original>{EN}en</Original>
</Amend>
<Amend>Emenda		<NumAm>17</NumAm>
<DocAmend>Proposta għal direttiva</DocAmend>
<Article>Artikolu 1 – paragrafu 1 – punt 4</Article>
<DocAmend2>Direttiva (UE) 2015/637</DocAmend2>
<Article2>Artikolu 13 – paragrafu 3 – subparagrafu 2</Article2>
	

	Test propost mill-Kunsill
	Emenda

	F’pajjiżi terzi fejn ma tkun preżenti l-ebda delegazzjoni tal-Unjoni, il-koordinazzjoni għandha ssir mill-President tal-kooperazzjoni konsulari lokali maqbul skont l-Artikolu 12(3), appoġġat mis-SEAE.
	F’pajjiżi terzi fejn ma tkun preżenti l-ebda delegazzjoni tal-Unjoni, il-koordinazzjoni għandha ssir mill-President tal-kooperazzjoni konsulari lokali maqbul skont l-Artikolu 12(2), appoġġat mis-SEAE.


Or. <Original>{EN}en</Original>
</Amend>
<Amend>Emenda		<NumAm>18</NumAm>
<DocAmend>Proposta għal direttiva</DocAmend>
<Article>Artikolu 1 – paragrafu 1 – punt 4</Article>
<DocAmend2>Direttiva (UE) 2015/637</DocAmend2>
<Article2>Artikolu 13 – paragrafu 4a (ġdid)</Article2>
	

	Test propost mill-Kunsill
	Emenda

	
	4a.	L-Istati Membri jistgħu, f’konformità mal-liġijiet nazzjonali tagħhom, jipprovdu liċ-ċittadini tagħhom il-possibbiltà li jirreġistraw mal-awtoritajiet nazzjonali kompetenti jew jinfurmawhom, b’mezzi u għodod xierqa, dwar il-vjaġġi tagħhom f’pajjiżi terzi jew dwar ir-residenza tagħhom hemmhekk.


Or. <Original>{EN}en</Original>
</Amend>
<Amend>Emenda		<NumAm>19</NumAm>
<DocAmend>Proposta għal direttiva</DocAmend>
<Article>Artikolu 1 – paragrafu 1 – punt 4</Article>
<DocAmend2>Direttiva (UE) 2015/637</DocAmend2>
<Article2>Artikolu 13 – paragrafu 5</Article2>
	

	Test propost mill-Kunsill
	Emenda

	5.	Is-SEAE għandu jappoġġa l-iskambju ta’ informazzjoni bejn l-Istati Membri dwar sitwazzjonijiet ta’ kriżi, inkluż dwar bidliet fil-parir tagħhom dwar l-ivvjaġġar liċ-ċittadini.”;
	5.	Is-SEAE għandu jappoġġa l-iskambju ta’ informazzjoni bejn l-Istati Membri dwar sitwazzjonijiet ta’ kriżi, inkluż dwar it-twaqqif ta’ mekkaniżmi bikrin ta’ detezzjoni u twissija dwar sitwazzjonijiet li jkunu qed jiżviluppaw.”;


Or. <Original>{EN}en</Original>
</Amend>
<Amend>Emenda		<NumAm>20</NumAm>
<DocAmend>Proposta għal direttiva</DocAmend>
<Article>Artikolu 1 – paragrafu 1 – punt 4</Article>
<DocAmend2>Direttiva (UE) 2015/637</DocAmend2>
<Article2>Artikolu 13 – paragrafu 5a (ġdid)</Article2>
	

	Test propost mill-Kunsill
	Emenda

	
	5a.	Is-SEAE għandu , f’kooperazzjoni mill-qrib mal-Istati Membri, jipprovdi taħriġ konsulari dwar it-tħejjija u r-rispons għall-kriżijiet lill-uffiċjali tal-Unjoni.


Or. <Original>{EN}en</Original>
</Amend>
<Amend>Emenda		<NumAm>21</NumAm>
<DocAmend>Proposta għal direttiva</DocAmend>
<Article>Artikolu 1 – paragrafu 1 – punt 5</Article>
<DocAmend2>Direttiva (UE) 2015/637</DocAmend2>
<Article2>Artikolu 13a – paragrafu 4a (ġdid)</Article2>
	

	Test propost mill-Kunsill
	Emenda

	
	4a.	Fl-istadji kollha ta’ sitwazzjonijiet ta’ kriżi, l-Istati Membri għandhom jiskambjaw informazzjoni relatata mal-pariri tagħhom dwar l-ivvjaġġar liċ-ċittadini u għandhom jikkoordinaw biex jiżguraw il-konsistenza tagħha, bl-użu tal-mezzi u l-għodod xierqa kollha. Is-SEAE għandu jappoġġa lill-Istati Membri fil-koordinazzjoni tal-bidliet fil-parir tagħhom dwar l-ivvjaġġar liċ-ċittadini. 


Or. <Original>{EN}en</Original>
</Amend>
<Amend>Emenda		<NumAm>22</NumAm>
<DocAmend>Proposta għal direttiva</DocAmend>
<Article>Artikolu 1 – paragrafu 1 – punt 6</Article>
<DocAmend2>Direttiva (UE) 2015/637</DocAmend2>
<Article2>Artikolu 13c – paragrafu 1</Article2>
	

	Test propost mill-Kunsill
	Emenda

	1.	L-Istati Membri għandhom jieħdu miżuri xierqa biex jinfurmaw liċ-ċittadini tagħhom bid-dritt tagħhom stabbilit fl-Artikolu 20(2), il-punt (c), TFUE.
	1.	L-Istati Membri għandhom jieħdu miżuri xierqa u proattivi biex jinfurmaw liċ-ċittadini tagħhom bid-dritt tagħhom stabbilit fl-Artikolu 20(2), il-punt (c), TFUE, b’mod partikolari billi:

	
	a) jinkludu informazzjoni dwar id-dritt għall-protezzjoni konsulari fil-pariri dwar l-ivvjaġġar u fil-kampanji relatati mal-protezzjoni konsulari;

	
	b) jikkooperaw dwar kampanji ta’ informazzjoni ma’ fornituri ta’ servizzi tat-trasport tal-passiġġieri u ċentri tat-trasport li joffru vjaġġar lejn pajjiżi terzi.

	
	c) jiżviluppaw pjattaformi diġitali jew applikazzjonijiet mobbli, li permezz tagħhom iċ-ċittadini tal-UE jkollhom aċċess rapidu u faċli għall-informazzjoni dwar il-protezzjoni konsulari u għall-kanali ta’ kuntatt fi kwalunkwe ħin;

	
	d) jiżviluppaw sistemi ta’ notifika awtomatika biex iċ-ċittadini kollha tal-UE jingħataw informazzjoni kuntestwalizzata dwar id-drittijiet tagħhom u kif jeżerċitawhom mal-wasla f’pajjiżi terzi, kif ukoll messaġġi ta’ twissija u rakkomandazzjonijiet f’ħin reali f’każ ta’ kriżi għaċ-ċittadini li jkunu rreġistraw f’konformità mal-Artikolu 13(4a) ta’ din id-Direttiva.


Or. <Original>{EN}en</Original>
</Amend>
<Amend>Emenda		<NumAm>23</NumAm>
<DocAmend>Proposta għal direttiva</DocAmend>
<Article>Artikolu 1 – paragrafu 1 – punt 7</Article>
<DocAmend2>Direttiva (UE) 2015/637</DocAmend2>
<Article2>Artikolu 14 – paragrafu 5</Article2>
	

	Test propost mill-Kunsill
	Emenda

	Meta l-protezzjoni konsulari mogħtija lil ċittadin mhux rappreżentat fis-sitwazzjonijiet imsemmija fl-Artikolu 9, il-punti (a) sa (c), tinvolvi kostijiet għoljin b’mod mhux tas-soltu iżda essenzjali u ġustifikati relatati mal-ivvjaġġar, l-akkomodazzjoni jew it-traduzzjoni għall-awtoritajiet diplomatiċi jew konsulari, l-Istat Membru li jassisti għandu, fil-kuntest tal-konsultazzjoni prevista fl-Artikolu 10(2), jinforma lill-Istat Membru tan-nazzjonalità taċ-ċittadin mhux rappreżentat dwar dawn il-kostijiet possibbli u jista’, fi żmien 12-il xahar mill-assistenza pprovduta, jitlob ir-rimborż tagħhom direttament mill-Istat Membru tan-nazzjonalità.
	Meta l-protezzjoni konsulari mogħtija lil ċittadin mhux rappreżentat fis-sitwazzjonijiet imsemmija fl-Artikolu 9, il-punti (a) sa (c) u (e), tinvolvi kostijiet għoljin b’mod mhux tas-soltu iżda essenzjali u ġustifikati relatati mal-ivvjaġġar, l-akkomodazzjoni jew it-traduzzjoni għall-awtoritajiet diplomatiċi jew konsulari, l-Istat Membru li jassisti għandu, fil-kuntest tal-konsultazzjoni prevista fl-Artikolu 10(2), jinforma lill-Istat Membru tan-nazzjonalità taċ-ċittadin mhux rappreżentat dwar dawn il-kostijiet possibbli u jista’, fi żmien 12-il xahar mill-assistenza pprovduta, jitlob ir-rimborż tagħhom direttament mill-Istat Membru tan-nazzjonalità.


Or. <Original>{EN}en</Original>
</Amend>
<Amend>Emenda		<NumAm>24</NumAm>
<DocAmend>Proposta għal direttiva</DocAmend>
<Article>Artikolu 1, paragrafu 1, punt (ċ)</Article>
<DocAmend2>Direttiva (UE) 2015/637</DocAmend2>
<Article2>Artikolu 16a – paragrafu 5</Article2>
	

	Test propost mill-Kunsill
	Emenda

	5.	L-awtoritajiet kompetenti tal-Istati Membri u l-istituzzjonijiet u l-korpi tal-Unjoni jistgħu jipproċessaw data personali li tiżvela l-oriġini razzjali jew etnika, l-opinjonijiet politiċi, it-twemmin reliġjuż jew filosofiku, jew is-sħubija fi trade union, data ġenetika, data bijometrika bl-iskop li tiġi identifikata b’mod uniku persuna fiżika, data dwar is-saħħa, data dwar il-ħajja sesswali jew l-orjentazzjoni sesswali jew data personali relatata ma’ kundanni kriminali u reati ta’ persuna li tkun teħtieġ protezzjoni konsulari fejn dan ikun strettament meħtieġ biex ikunu jistgħu jitwettqu l-kompiti msemmija fl-Artikolu 9, l-Artikolu 10, l-Artikolu 11 u l-Artikolu 13a fir-rigward ta’ dik il-persuna.
	5.	L-awtoritajiet kompetenti tal-Istati Membri għandhom is-setgħa jipproċessaw il-kategoriji speċjali ta’ data personali kif definit mill-Artikolu 9 tar-Regolament (UE) 2016/679 tal-Parlament Ewropew u tal-Kunsill u fl-ambitu ta’ dan l-Artikolu, kif ukoll, jekk ikun meħtieġ, data personali relatata ma’ kundanni kriminali u reati ta’ persuna li tkun teħtieġ protezzjoni konsulari, fejn dan ikun strettament meħtieġ biex ikunu jistgħu jitwettqu l-kompiti msemmija fl-Artikolu 9, l-Artikolu 10, l-Artikolu 11 u l-Artikolu 13a fir-rigward ta’ dik il-persuna.


Or. <Original>{EN}en</Original>
</Amend>
<Amend>Emenda		<NumAm>25</NumAm>
<DocAmend>Proposta għal direttiva</DocAmend>
<Article>Artikolu 1, paragrafu 1, punt (ċ)</Article>
<DocAmend2>Direttiva (UE) 2015/637</DocAmend2>
<Article2>Artikolu 16a – paragrafu 5a (ġdid)</Article2>
	

	Test propost mill-Kunsill
	Emenda

	
	5a.	L-istituzzjonijiet u l-korpi tal-Unjoni għandhom is-setgħa li jipproċessaw il-kategoriji speċjali ta’ data personali kif definiti mill-Artikolu 10 tar-Regolament (UE) 2018/1725 tal-Parlament Ewropew u tal-Kunsill u fl-ambitu ta’ dan l-Artikolu, kif ukoll, jekk ikun meħtieġ, data personali relatata ma’ kundanni kriminali u reati ta’ persuna li teħtieġ protezzjoni konsulari, meta dan ikun strettament meħtieġ biex ikunu jistgħu jwettqu l-kompiti msemmija fl-Artikolu 9, fl-Artikolu 10, fl-Artikolu 11 fl-Artikolu 13a fir-rigward ta’ dik il-persuna.


Or. <Original>{EN}en</Original>
</Amend>
<Amend>Emenda		<NumAm>26</NumAm>
<DocAmend>Proposta għal direttiva</DocAmend>
<Article>Artikolu 1, paragrafu 1, punt (ċ)</Article>
<DocAmend2>Direttiva (UE) 2015/637</DocAmend2>
<Article2>Artikolu 16a – paragrafu 7 – subparagrafu 1</Article2>
	

	Test propost mill-Kunsill
	Emenda

	Għall-finijiet ta’ din id-Direttiva, l-awtoritajiet kompetenti tal-Istati Membri ma għandhomx jittrasferixxu data personali lil pajjiż terz jew lil organizzazzjoni internazzjonali għajr biex iwettqu l-kompiti msemmija fl-Artikolu 9, fl-Artikolu 10 u fl-Artikolu 13a u f’konformità mal-Kapitolu V tar-Regolament (UE) 2016/679.
	Għall-finijiet ta’ din id-Direttiva, l-awtoritajiet kompetenti tal-Istati Membri għandhom jittrasferixxu data personali lil pajjiż terz jew lil organizzazzjoni internazzjonali biss jekk tkun ta’ importanza diretta għall-kapaċità tagħhom li jwettqu l-kompiti msemmija fl-Artikolu 9, fl-Artikolu 10 u fl-Artikolu 13a u f’konformità mal-Kapitolu V tar-Regolament (UE) 2016/679.


Or. <Original>{EN}en</Original>
</Amend>
<Amend>Emenda		<NumAm>27</NumAm>
<DocAmend>Proposta għal direttiva</DocAmend>
<Article>Artikolu 1, paragrafu 1, punt (ċ)</Article>
<DocAmend2>Direttiva (UE) 2015/637</DocAmend2>
<Article2>Artikolu 16a – paragrafu 7 – subparagrafu 2</Article2>
	

	Test propost mill-Kunsill
	Emenda

	Għall-finijiet ta’ din id-Direttiva, l-istituzzjonijiet u l-korpi tal-Unjoni ma għandhomx jittrasferixxu data personali lil pajjiż terz jew lil organizzazzjoni internazzjonali għajr biex iwettqu l-kompiti msemmija fl-Artikolu 10(1), fl-Artikolu 11 u fl-Artikolu 13a u f’konformità mal-Kapitolu V tar-Regolament (UE) 2018/1725.
	Għall-finijiet ta’ din id-Direttiva, l-istituzzjonijiet u l-korpi tal-Unjoni għandhom jittrasferixxu data personali lil pajjiż terz jew lil organizzazzjoni internazzjonali biss jekk tkun ta’ importanza diretta għall-kapaċità tagħhom li jwettqu l-kompiti msemmija fl-Artikolu 10(1), fl-Artikolu 11 u fl-Artikolu 13a u f’konformità mal-Kapitolu V tar-Regolament (UE) 2018/1725.


Or. <Original>{EN}en</Original>
</Amend>
<Amend>Emenda		<NumAm>28</NumAm>
<DocAmend>Proposta għal direttiva</DocAmend>
<Article>Artikolu 1 – paragrafu 1 – punt 10</Article>
<DocAmend2>Direttiva (UE) 2015/637</DocAmend2>
<Article2>Artikolu 19 – paragrafu 3 – subparagrafu 1</Article2>
	

	Test propost mill-Kunsill
	Emenda

	Mhux qabel [8 snin wara l-iskadenza tat-traspożizzjoni tad-Direttiva emendatorja], il-Kummissjoni għandha twettaq evalwazzjoni ta’ din id-Direttiva u tippreżenta rapport dwar is-sejbiet ewlenin lill-Parlament Ewropew u lill-Kunsill.
	Sa [ħames snin wara l-iskadenza tat-traspożizzjoni tad-Direttiva emendatorja], il-Kummissjoni għandha twettaq evalwazzjoni ta’ din id-Direttiva u tippreżenta rapport dwar is-sejbiet ewlenin lill-Parlament Ewropew u lill-Kunsill. Minn hemm ’il quddiem għandhom jitwettqu evalwazzjonijiet ulterjuri f’intervalli xierqa bil-ħsieb li jiġi żgurat li din id-Direttiva tibqa’ aġġornata u tindirizza l-ħtiġijiet emerġenti u s-sitwazzjonijiet li qed jevolvu.


Or. <Original>{EN}en</Original>
</Amend></RepeatBlock-Amend>


<PathFdR>PR\1344355MT.docx</PathFdR>		PE<NoPE>798.005</NoPE><Version>v01-00</Version>
MT	Magħquda fid-diversità	MT
PE<NoPE>798.005</NoPE><Version>v01-00</Version>	1/1	<PathFdR>PR\1344355MT.docx</PathFdR>
MT
<PathFdR>PR\1344355MT.docx</PathFdR>	1/1	PE<NoPE>798.005</NoPE><Version>v01-00</Version>
		MT
image1.png




